Postcode

De Postcode ass en Ensembel vun Zifferen an/oder Buschtawen, dee vun de Postgesellschafte gebraucht gëtt fir d'Verdeelen an d'Sënnere vum Courrier méi séier a méi einfach kënnen ze maachen.

Postcodë kënne vun automatesche Sënnermaschinne gelies ginn an d'Verdeele vum Courrier op déi respektiv Verdeelerplaze ka sou ouni manuell Interventioun gemaach ginn.

D'Postcodë vun de verschiddene Länner sinn am Prinzip no geographeschen Zonen agedeelt. Verschidde Spezialcodë si fir Postkëschten oder wéi z. B. a Frankräich fir Institutiounen oder Entreprisë reservéiert. Dat ass do de System CEDEX (Courrier d'entreprise à distribution exceptionnelle).

Zu Singapur huet all gréissert Gebai säin eegene Postcode.

Irland ass dat eenzegt Land an der EU, dat laang kee landeswäite Postcodesystem hat. Just an de Stied Dublin a Cork gouf en een- oder zweestellege Code benotztPostal Addresses in Ireland, ier 2015 den Eircode agefouert gouf.

Zu Lëtzebuerg
Zu Lëtzebuerg gouf de Postcode am Juli 1980 agefouert a besteet aus 4 Zifferen. Mat him gi ganz prezis d'Stroossen an den Uertschaften definéiert. Méi kleng Dierfer hunn awer just ee Code fir déi ganz Uertschaft. Bei méi grousse Stroossen ass et awer heiansdo sou, datt déi riets an déi lénks Säit ënnerscheet ginn, oder eng méi laang Strooss vun enger bestëmmter Hausnummer un en anere Code kritt."Search a postcode" op post.lu (nogekuckt: 27.08.2024). Och méi grouss Entreprisen, Administratiounen a Postkëschtadressen hunn hiren eegene Postcode.

Grond fir d'Aféierung war, datt esou eng automatiséiert Virzortéierung méiglech gouf. Et huet e Strapp gedauert, ier et zur Gewunnecht gouf, de Code mat an d'Adresse op e Bréif ze schreiwen: Sechs Joer no senger Aféierung goufen nach ëmmer 25 % vun alle Postsendungen - déi allermeescht dovu Privatkorrespondenz - ouni Postcode verschéckt.frm: "Postleitzahl: Stockende Verallgemeinerung." In: Revue, 42. Jg., nº 47 (20.11.1986), p. 22-24. Digitised by the National Library of Luxembourg.

 Beispiller 
+PostcodeUertschaft / StroossRestriktioun1333Lëtzebuerg, Rue Chimay2220Findel, Rue de NeudorfLëtzebuerg, Rue de NeudorfOngerued, vun Nr.401 bis 999Gerued, vun Nr.466 bis 9982221Ongerued, vun Nr.1 bis 3992222Gerued, vun Nr. 2 bis 464Lëtzebuerg, Place Henri Funck9410Veianen, Grand-RueOngerued, vun Nr.1 bis 71Gerued, vun Nr.2 bis 90Veianen, Place Vic AbensVeianen, NeipiertchenVeianen, Impasse Léon Roger9411Veianen, Grand-RueOngerued, vun Nr.73 bis 999Gerued, vun Nr.92 bis 998Veianen, Al GaassVeianen, Montée du Beffroi9746Draufelt, déi ganz Uertschaft

 Um Spaweck 

 Sämtlech Postcodë vu Lëtzebuerg

Kategorie:Coden
Kategorie:Postwiesen